**STALO SA:**

**Prvý polrok 2021 bol poznačený rôznymi opatreniami a obmedzeniami. Z dôvodu** pandémie koronavírusu COVID-19 sa museli dodržiavať pravidlá lockdown-u. V našej obci bolo zriadené Mobilné odberové miesto v spoločenskej miestnosti U Gorazda , v ktorom prebiehalo testovanie občanov na prítomnosť ochorenia COVID-19 za dodržania prísnych protiepidemiologických opatrení. Celkovo sa testovanie uskutočnilo 19-krát, bolo pretestovaných 8 088 občanov, z toho s pozitívnym výsledkom testu bolo 29 prípadov za celé obdobie.

Naďalej sa všetci riadime pravidlami Covid automatu.

**Naša obec podala viacero žiadostí o dotáciu:**

* Tri žiadosti na TTSK, konkrétne na :
* Žiadosť o dotáciu z Trnavskej župy pre rok 2021 určená na realizáciu projektu Vybudovanie detského ihriska v areáli futbalového ihriska OŠK Dolné Lovčice. Bola nám schválená a pridelená suma vo výške 1 820 €.
* Žiadosť o dotáciu z Trnavskej župy pre rok 2021 určená na realizáciu projektu Deň zdravia a Darovanie krvi. Bola nám schválená a pridelená suma vo výške 500 €.
* Žiadosť o dotáciu z Trnavskej župy pre rok 2021 určená na realizáciu projektu Elektronické úradné tabule. Žiadosť v I. kole nebola schválená, možno bude schválená v II. kole...
* Naša obec sa zapojila do projektu: “Ahoj, krásne Slovensko“ so žiadosťou na  Rozšírenie vybavenia areálu voľného času - Bikros o workoutové prvky. Bohužiaľ, projekt nebol podporený potrebným počtom hlasov...
* V rámci progamu [**SPPoločne pre komunity**](https://nadaciaspp.egrant.sk/user/pick) naša obec podala žiadosť na  Rozšírenie vybavenia areálu voľného času - Bikros o workoutové prvky. Dúfajme, že náš projekt bude nadáciou SPP podporený☺.
* Správa a údržba ciest TTSK nám oznámila, že do konca roka 2021 uskutoční rekonštrukciu cesty III/1337 (v úseku kkm 20,000-24,200), ktorá vedie našou obcou. Jedná sa o ulicu SNP – v celej dĺžke.
* Na stavbu cyklistickej cestičky pri ceste III/1337 z Dolných Lovčíc smerom do Zavara práve prebieha stavebné konanie. Po vydaní stavebného povolenia sa bude môcť obec uchádzať o finančné prostriedky na realizáciu tohto projektu z eurofondov.

**DÔLEŽITÉ:**

Pripomíname občanom, že majú povinnosť voči obci, t. j. uhradiť daň z nehnuteľností, daň za psa a poplatky za vývoz komunálneho odpadu. Platby môžete vykonať do pokladne OcÚ v Dolných Lovčiciach alebo bankovým prevodom na účet obce Dolné Lovčice

**ODPADY:**

Spoločnosť FCC nám oznámila dátumy na odvoz separovaného zberu papiera z pred rodinných domov (v termíne zberu triedeného odpadu):

28.máj 17.september

**23.júl** 12.november

Naďalej môžete na zber papiera využívať veľké modré zberné kontajnery.

Prichádzame s  novinkou a tou je možnosť ***zberu kuchynského odpadu z domácností***. Obec Dolné Lovčice v spolupráci so spoločnosťou Fidelity Trade s.r.o.spúšťa zber biologicky rozložiteľného kuchynského odpadu z domácností. Na štyroch stanoviskách – stojiskách zberných nádob na triedený odpad - sú umiestnené označené 120 l ***nádoby hnedej farby***: pri bytovkách na Gorazdovej ulici, pri bytovke na Trnavskej ulici, na Slnečnej ulici a  v lokalite Pri futbalovom ihrisku. Občania do nich môžu vysypať kuchynský odpad zo svojich domácností, výhradne bez akéhokoľvek obalu.

**Do biologicky rozložiteľného kuchynského odpadu patrí:**

tepelne upravené aj neupravené zvyšky potravín rastlinného aj živočíšneho pôvodu, starý chlieb a pečivo, mliečne výrobky, vajcia a ich výrobky, potraviny po záručnej dobe , znehodnotené potraviny

**Do biologicky rozložiteľného kuchynského odpadu určite nepatrí:**

nebezpečný odpad (oleje, farby a iné), plastové, sklenené, kovové a iné obalové materiály, použité jedlé, oleje a tuky, zmesový komunálny odpad

ZBIERAJÚ SA AJ POUŽITÉ OLEJE A TUKY Z DOMÁCNOSTÍ. Na odovzdanie sú vhodné všetky typy rastlinných olejovn a živočíšnych tukov, ktoré zostanú v domácnostiach po vyprážaní. Dôležité je, aby bol olej zbavený hrubých nečistôt.  Použitý rastlinný olej a tuk je potrebné priniesť výlučne v riadne uzatvorených plastových PET fľašiach na obecný úrad, kde sa nachádza zberná nádoba na uvedený odpad.

**OBČIANSKA RUBRIKA**

**Okrúhle a polokrúhle jubileum oslavovali:**

|  |  |  |
| --- | --- | --- |
| V januári:  Ivan Franko  Alena Vilinovičová  Janka Koster | Vo februári:  Eva Polláková  Anna Pardavá  Jozef Žille | V marci:  Iveta Kolenová |
| V apríli:  Vladimír Ondrejička  Jozefína Poláková  Mária Kvočeková-97 rokov-najstaršia občianka našej obce | V máji:  Ing. Peter Hrdlička  Mária Horníková | V júni:  Michal Laták  Jana Hrušovská  Ružena Barbíriková  Anton Péči  Emília Palušková  Mária Budayová |

Všetko najlepšie k Vášmu krásnemu sviatku, [nech Vám slnko šťastia svieti, nech Vám láska srdce hreje, nech Vám nikdy smutno nie je a nech Vám nebesá doprajú pevné zdravie.](https://www.vinse.emamut.eu/vins/434) Zo srdca želáme všetko naj...

|  |  |
| --- | --- |
| **Navždy nás opustili:**  V decembri 2020: 25.12.2020 Vladimír Mašeja  V januári:  Katarína Karpíšková  Alojzia Karelová  V marci:  Justína Pastvová  Anna Slováková  Emília Držiaková  Nech odpočívajú v pokoji ! | **Narodili sa:**  V januári:  Milan Cepka  Nech Vám chlapček prinesie veľa radosti a šťastných chvíľ, nech je zdravý a rastie ako z vody. Blahoželáme k narodeniu dieťatka. |

**Blahoželanie**:

Nášmu duchovnému otcovi, dekanovi JCLic Jánovi Bederkovi, pri príležitosti 40. výročia kňazskej vysviacky (14.6.1981) z úprimného srdca blahoželáme, v modlitbách vyprosujeme od nebeského Otca pevné zdravie, hojnosť jeho milostí, plnosť darov Ducha svätého a od nebeskej Matky stálu ochranu. Nech Pán odmení Vašu pastiersku službu a nech požehnáva i ďalšie kroky Vášho kňazského života.

**PRIPRAVUJEME:**

Všetky akcie budú závisieť od vývoja situácie s COVID-19 .V prípade, že sa uskutočnia, budú sa riadiť pravidlami schváleného Covid automatu. O všetkých akciách budeme včas informovať prostredníctvom rozhlasu, internetovej stránky obce a prostredníctvom oznamových tabúľ.

 24.-25.7.2021 - Hody

 25.9.2021 - III. ročník súťaže vo varení guláša „ Lovčický kotlík“

 september 2021 - Darovanie krvi a deň zdravia – (podľa situácie)

 23.10.2021- Posedenie so seniormi

 4.12.2021- More je z kvapiek + vianočné trhy

 29.12.2021- Starostovská kapustnica

**NA ZÁVER PRIPOMÍNAME, BUĎTE ZODPOVEDNÍ VOČI SEBE A VOČI OSTATNÝM !!!**